CELEX: 32010R0389
Language: lt
Date: 2010-05-06 00:00:00
Title: 2010 m. gegužės 6 d. Komisijos reglamentas (ES) Nr. 389/2010, kuriuo iš dalies keičiamos Reglamento (EB) Nr. 2104/2004 nuostatos, susijusios su tam tikrų atokiausių Prancūzijos regionų žvejybos laivynų valdymu

7.5.2010   
            
            
               LT
            
            
               Europos Sąjungos oficialusis leidinys
            
            
               L 114/5
            
         KOMISIJOS REGLAMENTAS (ES) Nr. 389/2010
   2010 m. gegužės 6 d.
   kuriuo iš dalies keičiamos Reglamento (EB) Nr. 2104/2004 nuostatos, susijusios su tam tikrų atokiausių Prancūzijos regionų žvejybos laivynų valdymu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 30 d. Tarybos reglamentą (EB) Nr. 639/2004 dėl atokiausiuose Bendrijos regionuose registruoto žvejybos laivyno valdymo (1), ypač į jo 1 straipsnio 2 dalį ir 4 straipsnio 3 dalį,
   kadangi:
   
               (1)
            
            
               Komisijos reglamentu (EB) Nr. 2104/2004 (2) nustatytos išsamios Tarybos reglamento (EB) Nr. 639/2004 dėl atokiausiuose Bendrijos regionuose registruoto žvejybos laivyno valdymo įgyvendinimo taisyklės.
            
         
               (2)
            
            
               Atsižvelgiant į 2006 m. liepos 27 d. vykusiame Žuvininkystės tarybos posėdyje pateiktą bendrą Tarybos ir Komisijos pareiškimą, Komisijos reglamentu (EB) Nr. 1274/2007 (3) peržiūrėti Reglamento (EB) Nr. 2104/2004 priede išdėstyti atokiausiuose regionuose registruotiems laivynams nustatyti atskaitos lygiai (4).
            
         
               (3)
            
            
               Kai kuriuose atokiausiuose Prancūzijos regionuose registruoto laivyno segmentuose Reglamentu (EB) Nr. 1274/2007 siekta sureguliuoti didelį skaičių laivų, kurie vykdė žvejybos veiklą iki 2006 m. gruodžio 31 d. ir kurie nebūdami įtraukti į ES laivyno registrą buvo aktyvūs. Šis sureguliavimas yra atitinkamiems atokiausiems regionams skirtų plėtros planų tęsinys.
            
         
               (4)
            
            
               Prancūzijos valdžios institucijoms neseniai atlikus išsamų atokiausiuose regionuose, konkrečiai – atokiausiuose Prancūzijos regionuose Gvianoje ir Martinikoje, žvejybos veiklą vykdančių smulkiosios žvejybos laivynų surašymą paaiškėjo, kad sureguliuotinų laivų yra daugiau negu buvo manyta atliekant minėtą atskaitos lygių peržiūrą. Prancūzija kreipėsi dėl naujo sureguliavimo įtraukiant anksčiau neįskaičiuotus laivus – tai būtų 2007 m. pateiktų Gvianai ir Martinikai skirtų plėtros planų dalis.
            
         
               (5)
            
            
               Kreipimesi dėl atskaitos lygių padidinimo nurodomi laivyno segmentai susiję su priekrantės žuvų išteklių, kuriems, remiantis naujausia moksline informacija, apsaugos priemonių taikyti nereikia, žvejyba.
            
         
               (6)
            
            
               Todėl, siekiant prisidėti prie darnaus atokiausių regionų žuvininkystės sektoriaus vystymosi, tikslinga atsižvelgiant į minėtus plėtros planus apsvarstyti aptariamų laivų sureguliavimo klausimą ir padidinti atitinkamus atskaitos lygius taip, kad būtų galima tuos laivus įtraukti į ES laivyno registrą.
            
         
               (7)
            
            
               Todėl Reglamentą (EB) Nr. 2104/2004 reikėtų atitinkamai iš dalies pakeisti.
            
         
               (8)
            
            
               Šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2104/2004 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas valstybėse narėse vadovaujantis Sutartimis.
      Priimta Briuselyje 2010 m. gegužės 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 102, 2004 4 7, p. 9.
   
      (2)  OL L 365, 2004 12 10, p. 19.
   
      (3)  OL L 284, 2007 10 30, p. 6.
   
      (4)  Tarybos dokumentas Nr. 11823/06 ADD 1, 2006 m. liepos 20 d.
   
      PRIEDAS
      Prancūzijai skirtame Reglamento (EB) Nr. 2104/2004 priedo skyriuje laivyno segmentų „Prancūzijos Gviana. Jūros priedugnio žuvys ir pelaginės žuvys. Ilgis < 12 m“ ir „Martinika. Pelaginės žuvys. Ilgis ≥ 12 m“ įrašai pakeičiami taip:
      
         
                     
                        Prancūzija
                     
                  
               
                     Laivyno segmentas
                  
                  
                     Segmento kodas
                  
                  
                     GT
                  
                  
                     kW
                  
               
                     „Prancūzijos Gviana. Priedugnio ir pelaginės žuvys. Ilgis < 12 m
                  
                  
                     4FF
                  
                  
                     903
                  
                  
                     11 644“
                  
               
                     „Martinika. Pelaginės žuvys. Ilgis ≥ 12 m
                  
                  
                     4FK
                  
                  
                     1 046
                  
                  
                     3 294“